31998R1101
L 157/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1101/98 НА СЪВЕТА
от 25 май 1998 година
за изменение на Регламент (ЕИО) № 1906/90 относно определени стандарти за търговията с птиче месо
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (1), и по-специално член 2, параграф 2 от него,
като взе предвид предложението на Комисията,
като има предвид, че Регламент (ЕИО) № 1906/90 (2) определя стандарти за търговията с птиче месо;
като има предвид, че птичето месо все повече се предлага на пазара под формата на разфасовки; като има предвид, че следователно проверката на съдържанието на вода трябва да бъде разширена по отношение на някои разфасовки от птиче месо,
ПРИЕ НАСТОЯЩИЯ РЕГЛАМЕНТ:
Член 1
Член 7, параграф 1 от Регламент (ЕИО) № 1906/90 се заменя със следното:
„1. Процентите на абсорбция на вода, които са технически неизбежни и които не се надвишават при подготовката на пресни, замразени и бързо замразени кланични трупове и разфасовки от тях, както и единните методи за контрол на спазването им, се определят съгласно процедурата, предвидена в член 17 от Регламент (ЕИО) № 2777/75.“
Член 2
Настоящият регламент влиза в сила на седмия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 май 1998 година.